КРИТЕРИЈУМИ ОЦЕЊИВАЊА ЗА СРПСКИ КАО НЕМАТЕРЊИ ЈЕЗИК
РАЗРЕДНА НАСТАВА
Провера постигнућа ученика обавља се на сваком часу.
У првом разреду ученици се оцењују описним оценама. Процењује се напредовање ученика путем посматрања, слушања, разговора, рецитовања и сл. Ученици пишу само кратке речи        ( нпр. наслове) великим штампаним словима.
У другом, трећем и четвртом  разреду праћење постигнућа врши се и путем усмених провера                 ( различитих говорних вежби) и путем писмених провера- 4 контролна задатка у току године. Кратке писмене провере подразумевају и диктате, петнаестомунутне провере ( оцена не улази у дневник), преглед свезака, активност на часу...
Писмене провере постигнућа у трајању до 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода.
Оцена из писмене провере постигнућа у трајању до 15 минута се не уписују у дневник.
Оцена из писмене провере постигнућа у трајању 45 минута евидентирају се у дневник.
Резултати писмене провере постигнућа у трајању до 15 минута се узима у обзир приликом утврђивања закључне оцене ученика, а у најбољем интересу ученика.
Ученик пише контролне задатке и диктате на за то креираним листићима за проверу знања.
Ученик и родитељ има право увида у писани рад, као и право на образложење оцене. Начин остваривања увида у писани рад школа утврђује у сарадњи са родитељима.
ПРЕДМЕТНА НАСТАВА
У току школске године ученици имају:
• 2 писмена задатка
• 4 контролна задатка дужа од 15 минута
• 2-3 домаће лектире
• кратке диктате (2-3 реченице)
• иницијални тест
• завршни тест
• 2 х усмено одговарање
• свеске ученика, рецитације
Писмене провере постигнућа у трајању до 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода.
Оцена из писмене провере постигнућа у трајању до 15 минута се не уписују у дневник.
Оцена из писмене провере постигнућа у трајању 45 минута евидентирају се у дневник.
Резултати писмене провере постигнућа у трајању до 15 минута се узима у обзир приликом утврђивања закључне оцене ученика, а у најбољем интересу ученика.
Ученик пише контролне задатке и диктате у посебну свеску или на папир.
Ученик пише писмене задатке у вежбанку.
Ученик и родитељ има право увида у писани рад, као и право на образложење оцене. Начин остваривања увида у писани рад школа утврђује у сарадњи са родитељима.

Усмени одговор
Бројчана оцена утврђује се на основу следећих критеријума: оствареност исхода, самосталност и ангажовање ученика.
Оцену одличан (5) добија ученик који:
– у потпуности показује способност трансформације знања и примене у новим ситуацијама;
– са лакоћом логички повезује чињенице и појмове;
– самостално изводи закључке који се заснивају на подацима;
– решава проблеме на нивоу стваралачког мишљења и у потпуности критички расуђује;
– показује изузетну самосталност уз изузетно висок степен активности и ангажовања.
Оцену врло добар (4) добија ученик који:
– у великој мери показује способност примене знања и логички повезује чињенице и појмове;
– самостално изводи закључке који се заснивају на подацима;
– решава поједине проблеме на нивоу стваралачког мишљења и у знатној мери критички расуђује;
– показује велику самосталност и висок степен активности и ангажовања.
Оцену добар (3) добија ученик који:
– у довољној мери показује способност употребе информација у новим ситуацијама;
– у знатној мери логички повезује чињенице и појмове;
– већим делом самостално изводи закључке који се заснивају на подацима и делимично самостално решава поједине проблеме;
– у довољној мери критички расуђује;
– показује делимични степен активности и ангажовања.
Оцену довољан (2) добија ученик који:
– знања која је остварио су на нивоу репродукције, уз минималну примену;
– у мањој мери логички повезује чињенице и појмове и искључиво уз подршку наставника изводи закључке који се заснивају на подацима;
– понекад је самосталан у решавању проблема и у недовољној мери критички расуђује;
– показује мањи степен активности и ангажовања.
Недовољан (1) добија ученик који:
– знања која је остварио нису ни на нивоу препознавања и не показује способност репродукције и примене;
– не изводи закључке који се заснивају на подацима;
– критички не расуђује;
– не показује интересовање за учешће у активностима нити ангажовање.
Пројекти	
Пројекат се процењује на следећи начин:
-испуњење задатка (ученици су предали решење које испуњава критеријуме, испунили задатак),
-коректност (ученици су користили исправне поступке и црпили знање из више извора, нису погрешили и коректно приказали резултате),
-резиме/сажетак (решење пројекта илуструје прегледност, креативност, оригиналност, ученици показују сопствени приступ, иницијативу и нетрадиционална решења).
Пројекат процењују и ученици и наставница. Ученици у свеску пишу напомене и предлог оцене

Домаћа лектира
Ученици читају 2 лектире у току године, као и више текстова по избору. Процењивање колико је ученик успешно обавио задатке у вези лектире врши се на основу следећих критеријума: 
· Изглед свеске, односно да ли је ученик израдио све истраживачке задатке који су дати
· Усмено излагање и одговори на питања: ученик износи своје ставове о прочитаном, размишљања на одређене теме које се помињу у лектири...
· Издвајање најупечатљивијих делова
· Евентуално израда презентације на хамер – пару или у виду ел.презентације
Резултат иницијалног и завршног теста не оцењује се и служи за планирање рада наставника и даље праћење напредовања ученика.
